यूनेस्को से वर्ष 1999 में 17 नवंबर को 'मातृभाषा' दिवस को स्वीकृति मिली। मातृभाषा को दिवस के रूप में मनाने का उद्देश्य है भाषाई विविधता में एकता की स्थापना का प्रयास। निजी जीवन में मातृभाषा संस्कृति और संस्कार की संवाहिका होती है। मातृभाषा के पतन से संस्कृति और संस्कारों का पतन होता है। मातृभाषा की समुन्नति पूरे समाज के मूल्य बदल देती है। गुरुदेव रवीन्द्रनाथ ठाकुर कहते थे कि यदि विज्ञान को जन-सुलभ बनाना है तो मातृभाषा के माध्यम से विज्ञान की शिक्षा दी जानी चाहिए।